**MEMORANDUM**

**o spolupráci pri realizovaní Projektu**

uzavreté podľa § 51 zákona č. 40/1964 Zb. Občiansky zákonník v  znení neskorších predpisov a v súlade s § 38 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov (ďalej len „**memorandum**“)

medzi nasledovnými stranami:

**Štatistický úrad SR**

sídlo: .......................................

štatutárny orgán: .......................................

IČO: .......................................

(ďalej ako „**ŠÚ SR**“ alebo „**Prijímateľ**“)

**a**

**...................................................**

sídlo: .......................................

štatutárny orgán: .......................................

IČO: .......................................

(ďalej ako „**Spolupracujúci subjekt**“)

(Prijímateľ a Spolupracujúci subjekt spoločne ďalej ako „**strany memoranda**“)

**Preambula**

Vzhľadom na to, že v zmysle § 38 ods. 1 a 3 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov ministerstvá a ostatné ústredné orgány štátnej správy využívajú poznatky verejných inštitúcií, zapájajú ich do práce na riešení otázok koncepčnej povahy a pri plnení svojich úloh úzko spolupracujú a vzhľadom na to, že v dôsledku realizácie projektu definovaného v článku 1 ods. 1 tohto memoranda by malo dôjsť k zlepšeniu podmienok pre plnenie úloh Spolupracujúceho subjektu v oblasti jeho pôsobnosti, strany memoranda sa dohodli na uzavretí tohto memoranda za účelom vytvorenia právneho základu vzájomnej spolupráce a účasti Spolupracujúceho subjektu na realizácii aktivít projektu definovaného v článku 1 ods. 1 tohto memoranda gestorovaného ŠÚ SR.

**Článok 1**

**Základné ustanovenia**

1. Prijímateľ bude realizovať v nadväznosti na zmluvu o poskytnutí nenávratného finančného príspevku (ďalej ako „zmluva o poskytnutí **NFP**“), v súlade s podmienkami vyzvania, kód ........................ (ďalej ako „**vyzvanie**“), nasledovný projekt:

názov projektu: ...................................................................

operačný program: Efektívna verejná správa

spolufinancovaný fondom: Európsky sociálny fond

prioritná os: 1 – Posilnené inštitucionálne kapacity a efektívna VS

špecifický cieľ: 1.1: Skvalitnené systémy a optimalizované procesy VS

poskytovateľ NFP: Ministerstvo vnútra SR

účel projektu: vytvoriť optimálny procesný model pre všetky povinné osoby národného štatistického systému (ďalej len „NŠS“), ktorý umožní zjednotenie procesu zberu a spracovania štatistických údajov naprieč všetkými povinnými osobami NŠS, ako aj ochranu a bezpečnosť zbieraných a spracúvaných údajov. Výstup projektu bude predstavovať jednotnú a harmonizovanú procesnú dokumentáciu, ktorá bude prepoužiteľná všetkými povinnými osobami NŠS, stanoví povinné procesy, vstupy a výstupy, ktoré budú povinné osoby NŠS v rámci výkonu štatistických zisťovaní realizovať pre zabezpečenie súladu s Kódexom postupov pre európsku štatistiku a súčasne umožní ŠÚ SR aktívnejšie koordinovať plnenie medzinárodných záväzkov povinnými osobami NŠS. Súčasťou projektu bude aj jednoznačná definícia koordinačnej role ŠÚ SR a jej detailné legislatívne ukotvenie.

na dosiahnutie cieľa projektu: cieľom projektu je zrealizovanie hlavných aktivít projektu z vecného a časového hľadiska ako aj z hľadiska ostatných podmienok v súlade s prílohou č. 2 Predmet podpory NFP zmluvy o poskytnutí NFP a v tej súvislosti aj splnenie merateľných ukazovateľov projektu definovaných v prílohe č. 2 Predmet podpory NFP zmluvy o poskytnutí NFP.

(ďalej ako „**Projekt**“)

1. Spolupracujúci subjekt vykonáva svoju pôsobnosť v oblasti ............................ na základe osobitného právneho predpisu, ktorým je zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, a zákon č. 540/2001 Z. z. o štátnej štatistike v znení neskorších predpisov, v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre riadnu realizáciu Projektu a dosiahnutie účelu a cieľa Projektu. Súčasne činnosť Spolupracujúceho subjektu úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
2. Účelom uzavretia tohto memoranda je vytvorenie právneho rámca pre partnerstvo medzi stranami memoranda a z toho vyplývajúcu spoluprácu strán memoranda, ktoré umožnia zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa.

**Článok 2**

**Predmet memoranda**

1. Strany memoranda sa dohodli na uzatvorení tohto memoranda s cieľom upraviť ich vzájomné práva a povinnosti a ostatné podmienky súvisiace s realizáciou Projektu v súlade s podmienkami písomného vyzvania za účasti Spolupracujúceho subjektu.
2. Spolupracujúci subjekt uzavretím tohto memoranda súhlasí s tým, že bude aktívne spolupracovať s Prijímateľom za účelom riadnej realizácie Projektu, dosiahnutí jeho účelu a cieľa a zachovaní výsledkov Projektu v dobe Následného monitorovania Projektu, ako je to určené vo vyzvaní, v zmysle ustanovení tohto memoranda, a to najmä za účelom zabezpečenia toho, aby bolo realizáciou Projektu dosiahnuté:
3. vypracovanie komplexnej analýzy regulačného prostredia, ktorou sa identifikujú základné oblasti (povinnosti), resp. činnosti a procesy, ktoré budú podkladom pre tvorbu optimálneho procesného modelu;
4. zabezpečenie rámca pre optimalizáciu a modernizáciu procesov povinných osôb NŠS analýzou existujúcich štandardov a modelov pre zabezpečenie optimálneho riešenia v koincidencii s procesmi tvorby štatistiky v Európskom štatistickom systéme ako aj aktualizácia terminologického slovníka, ktorý ustanoví základnú terminológiu a odporúčania vyplývajúce z jednotlivých modelov, ktoré požiadavky ustanoviť v zákonných alebo v podzákonných právnych normách;
5. príprava návrhu optimálneho procesného modelu pre účely zberu štatistických údajov aplikovateľného v rámci celého NŠS, ktorého súčasťou bude aj návrh kompetenčného modelu pre jednotlivé pozície;
6. testovanie procesného modelu vo vzťahu k implementovaným požiadavkám s následnou možnosťou opätovného použitia procesov, nástrojov, informácií a služieb, ktoré sú nakonfigurované a tvoria komplexné prevádzkové prostredie;
7. vytvorenie procesnej dokumentácie pre zjednotené procesy v rámci NŠS u všetkých povinných osôb, ktorá bude predstavovať hlavný metodický nástroj pre implementáciu štatistického zberu a spracovania údajov pre povinné osoby NŠS a jej následné uplatňovanie aj po ukončení realizácie Projektu;
8. zhodnotenie komplexnosti procesnej dokumentácie vo väzbe na vytvorený model a otestovanie jednotlivých metodologických postupov definovaných v rámci dokumentácie vo väzbe na realizáciu samotného procesu;
9. zavedenie procesnej dokumentácie u jednotlivých povinných osôb NŠS, čo zabezpečí implementáciu optimálneho procesného modelu a využívanie procesnej dokumentácie a optimálneho procesného modelu aj po ukončení realizácie Projektu
10. premietnutie optimálneho procesného modelu do potrebných úprav legislatívy - príprava legislatívneho návrhu a podzákonných právnych noriem,
11. zhodnotenie optimálneho procesného modelu z technického pohľadu a vytvorenie zoznamu funkčných a nefunkčných požiadaviek, ktoré budú zohľadňovať uniformitu optimálneho procesu vo všetkých fázach štatistického procesu, ako aj špecifiká jednotlivých štatistických zisťovaní;
12. účasť a vyškolenie koordinátorov, vecných gestorov a identifikovanej skupiny zamestnancov úradu, povinných a spolupracujúcich osôb na workshopoch v oblasti legislatívy, štandardu BPMN 2.0, použitia optimálneho procesného modelu, správy (aktualizácie) optimálneho procesného modelu a návrhu konceptu nového zdieľaného komponentu.

**Článok 3**

**Práva a povinnosti strán memoranda**

1. Prijímateľ plní najmä všetky povinnosti vyplývajúce pre neho zo zmluvy o poskytnutí NFP za účelom riadnej realizácie aktivít Projektu a dosiahnutia cieľa Projektu. V rámci tohto vykonáva vo vzťahu k tomuto memorandu najmä:
	1. zabezpečenie komplexnej analýzy regulačného prostredia, ktorou sa identifikujú základné oblasti (povinnosti), resp. činnosti a procesy, ktoré budú podkladom pre tvorbu návrhu optimálneho procesného modelu pre účely zberu a spracovania štatistických údajov v rámci NŠS,
	2. zabezpečenie rámca pre optimalizáciu a modernizáciu procesov povinných osôb NŠS a aktualizáciu terminologického slovníka, ktorý ustanoví základnú terminológiu a odporúčania vyplývajúce z jednotlivých modelov,
	3. prípravu návrhu optimálneho procesného modelu pre účely zberu a spracovania štatistických údajov, aplikovateľného v rámci celého NŠS, ktorého súčasťou bude aj návrh kompetenčnej matice pre jednotlivé pozície,
	4. vytvorenie procesnej dokumentácie pre zjednotené procesy v rámci NŠS u všetkých povinných osôb, ktorá bude predstavovať hlavný metodický nástroj pre implementáciu štatistického zberu a spracovania údajov pre povinné osoby NŠS,
	5. testovanie navrhnutého optimálneho procesného modelu vo vzťahu k všetkým implementovaným požiadavkám, s následnou možnosťou opätovného použitia procesov, nástrojov, informácií a služieb, ktoré sú nakonfigurované a tvoria komplexné prevádzkové prostredie,
	6. zhodnotenie komplexnosti procesnej dokumentácie vo väzbe na vytvorený procesný model a otestovanie jednotlivých metodologických postupov definovaných v rámci dokumentácie vo väzbe na realizáciu samotného procesu zberu a spracovania štatistických údajov,
	7. zavedenie procesnej dokumentácie u jednotlivých povinných osôb NŠS, čo zabezpečí implementáciu optimálneho procesného modelu a využívanie procesnej dokumentácie a optimálneho procesného modelu aj v období následného monitorovania projektu – po finančnom ukončení realizácie projektu,
	8. premietnutie optimálneho procesného modelu zberu a spracovania štatistických údajov do potrebných úprav legislatívy - príprava legislatívneho návrhu a podzákonných právnych noriem,
	9. zhodnotenie optimálneho procesného modelu z technického pohľadu a vytvorenie zoznamu funkčných a nefunkčných požiadaviek, ktoré budú zohľadňovať uniformitu optimálneho procesného modelu vo všetkých fázach štatistického procesu, ako aj špecifiká jednotlivých štatistických zisťovaní,
	10. aktualizovanie a rozvíjanie optimálneho procesného modelu ako aj procesnej dokumentácie NŠS,
	11. školenie koordinátorov, vecných gestorov a identifikovanej skupiny zamestnancov úradu, povinných a spolupracujúcich osôb zodpovedných za štatistické zisťovania v oblasti legislatívy, štandardu BPMN 2.0, použitia optimálneho procesného modelu, správy (aktualizácie) optimálneho procesného modelu a návrhu konceptu nového zdieľaného komponentu,
2. riadi proces realizácie Projektu a poskytuje Spolupracujúcemu subjektu pokyny a informácie potrebné pre výkon spolupráce,
3. ďalšie aktivity/činnosti potrebné pre riadnu realizáciu Projektu.
4. V nadväznosti na povinnosti Prijímateľa vyplývajúce z odseku 1 tohto článku sa Spolupracujúci subjekt zaväzuje aktívne spolupracovať s Prijímateľom pri tvorbe a zavádzaní optimálneho procesného modelu zberu a spracovania štatistických údajov, najmä:
	1. poskytovať Prijímateľovi údaje a informácie potrebné k vytvoreniu a implementácii optimálneho procesného modelu zberu a spracovania štatistických údajov, najmä poskytovať existujúcu legislatívu, procesnú a metodickú dokumentáciu, ktorou sa spravujú štatistické zisťovania v ich gestorstve,  s výnimkou údajov a informácii, ktoré nie je možné poskytnúť podľa osobitného predpisu (napr. zákon č. 215/2004  Z. z. o ochrane utajovaných skutočností a o zmene a doplnení niektorých zákonov),
	2. aktívne spolupracovať pri realizácii testovania vytvorenej procesnej dokumentácie vo väzbe na optimálny procesný model podľa požiadaviek Prijímateľa a pri jeho následnej aktualizácii,
	3. komunikovať s Prijímateľom v rámci prípravy legislatívnych materiálov, v ktorých bude premietnutý optimálny procesný model,
	4. poskytovať štatistické výstupy a podklady pre definíciu funkčných a nefunkčných požiadaviek pre jednotný informačný systém na získavanie a vyhodnocovanie štatistických údajov v NŠS,
	5. zabezpečiť účasť svojich zamestnancov (koordinátorov, vecných gestorov a identifikovanej skupiny zamestnancov úradu, povinných a spolupracujúcich osôb zodpovedných za štatistické zisťovania) na workshopoch, seminároch v oblasti legislatívy, štandardu BMPN 2.0, správy optimálneho procesného modelu, internej procesnej dokumentácie a navrhovaného konceptu nového zdieľaného komponentu,
	6. vykonávať ďalšie činnosti podľa požiadavky Prijímateľa v súvislosti s Projektom.

Zmluvné strany sa dohodli, že ak sa počas realizácie aktivít Projektu ukáže, že je potrebné alebo vhodné, aby zamestnanec Prijímateľa vykonával činnosti priamo u Spolupracujúceho subjektu, na podnet tej zmluvnej strany, ktorá deklaruje potrebnosť alebo vhodnosť, zmluvné strany vyvinú maximálne úsilie na to, aby tento stav bol dosiahnutý pri dodržaní všetkých aplikovateľných právnych predpisov, najmä zákona č. 55/2017 Z. z. o štátnej službe a o zmene a doplnení niektorých zákonov, resp. zákona č. 311/2001 Z. z. Zákonník práce v znení neskorších predpisov.

1. Podrobnejšie určenie rozsahu spolupráce podľa tohto článku, predovšetkým jej konkrétnu formu, rozsah a určenie konkrétnych údajov, informácií a iných dát ktoré bude Prijímateľ potrebovať (ďalej ako „**požadované informácie**“), bude vyplývať z konkrétnej písomnej požiadavky Prijímateľa adresovanej Spolupracujúcemu subjektu. Spolupracujúci subjekt sa zaväzuje požadované informácie poskytnúť a úlohy vykonať v primeranej lehote, ktorá nesmie byť kratšia ako ... pracovných dní.
2. V prípade, ak činnosť Spolupracujúceho subjektu podľa tohto memoranda bude predstavovať aj inú činnosť ako poskytovanie požadovaných informácií, strany memoranda sa osobitne v písomnej forme dohodnú na spôsobe, rozsahu a lehote realizácie takejto činnosti zo strany Spolupracujúceho subjektu.
3. Strany memoranda sa zaväzujú poskytovať si vzájomne súčinnosť za účelom plnenia svojich záväzkov, ktoré im z memoranda vyplývajú.

**Článok 4**

**Osobitné ustanovenia**

1. Strany memoranda vyhlasujú, že sú si vedomé skutočnosti, že na základe tohto memoranda, ani v súvislosti s ním, im nevznikajú žiadne vzájomné finančné záväzky.
2. Strany memoranda sa dohodli, že písomná forma, ktorá je preferovanou formou ich vzájomnej komunikácie podľa tohto memoranda, je splnená zaslaním elektronickej správy (e-mailu) druhej strane memoranda na e-mailovú adresu uvedenú v nasledujúcom odseku tohto článku.
3. Za účelom zjednodušenia komunikácie a realizácie článku 3 ods. 5 tohto memoranda, si strany memoranda určili kontaktné osoby na operatívnu komunikáciu, ktorými sú:

 za Prijímateľa: meno a priezvisko:

 pracovné zaradenie:

 telefón a e-mail:

 za Spolupracujúci subjekt: meno a priezvisko:

 pracovné zaradenie:

 telefón a e-mail:

Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú strane memoranda. V prípade ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tohto memoranda a nie je preto potrebné vyhotoviť dodatok tohto memoranda.

1. Strany memoranda sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 10 pracovných dní odo dňa, kedy táto zmena nastala.
2. Strany memoranda sú si vedomé, že Poskytovateľ NFP uvedený v článku 1 ods. 1 tohto memoranda má právo byť informovaný o akejkoľvek skutočnosti týkajúcej sa spolupráce strán memoranda vo vzťahu k Projektu. Strany memoranda sa preto zaväzujú poskytnúť Poskytovateľovi NFP ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky Poskytovateľa NFP. Súčasne sa strany memoranda zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z písomného vyzvania a tiež súladný so základnými záväzkami vyplývajúcimi z tohto memoranda. Tento záväzok sa vzťahuje na každú zmenu tohto memoranda alebo na iný právny úkon strán memoranda, ak Poskytovateľ NFP písomne neodsúhlasí iný postup. V časti záväzkov vyplývajúcich z tohto odseku sa považuje dohoda strán memoranda za dohodu v prospech tretej osoby podľa § 50 Občianskeho zákonníka, ktorou je Poskytovateľ NFP uvedený v článku 1 ods. 1 tohto memoranda.

**Článok 5**

**Záverečné ustanovenia**

1. Toto memorandum je uzavreté a nadobúda platnosť a účinnosť dňom jeho podpisu oboma stranami memoranda.
2. Toto memorandum sa uzatvára na dobu určitú, do ukončenia trvania zmluvy o poskytnutí NFP, predmetom ktorej je realizácia Projektu.
3. Strany memoranda uzatvárajú toto memorandum dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravení ich riadne a včas plniť.
4. Toto memorandum je možné meniť a dopĺňať na základe vzostupne číslovaných dodatkov v písomnej forme, na základe súhlasu oboch strán memoranda. Realizácia článku 3 ods. 4 tohto memoranda nepredstavuje zmenu tohto memoranda, preto sa vykoná len vzájomným odsúhlasením medzi kontaktnými osobami, bez potreby vypracovania dodatku podľa tohto článku.
5. Toto memorandum je vyhotovené v dvoch (2) rovnopisoch s platnosťou originálu, pričom strany memoranda dostanú každá po jednom (1) vyhotovení.

**[[1]](#footnote-2)Podpisy strán memoranda:**

Za Prijímateľa[[2]](#footnote-3): Za Spolupracujúci subjekt[[3]](#footnote-4):

V Bratislave, dňa ..................... V ............................., dňa .......................

................................................... ...................................................

1. V prípade podpisu splnomocneným zástupcom priložiť rovnopis alebo overené plnomocenstvo [↑](#footnote-ref-2)
2. Meno a priezvisko štatutárneho orgánu/splnomocneného zástupcu [↑](#footnote-ref-3)
3. Meno a priezvisko štatutárneho orgánu/splnomocneného zástupcu [↑](#footnote-ref-4)